[**Comunicat de presă**](https://scoalagarbesti.com/lib/xmbuw9/comunicatdepresapnrasgarbesti-lb2989h9.pdf)

”PNRR: Fonduri pentru România modernă și reformată!”

*Școala Gimnazială Nr. 1 Vinderei* anunță demararea proiectului cu titlul „**INVESTIM ÎN COPII, INVESTIM ÎN VIITOR”**. Acesta este realizat sub tutela *Ministerului Educației*, în cadrul *Programului Național pentru Reducerea Abandonului Școlar (PNRAS),* utilizând instrumentele din *Mecanismul de Avertizare Timpurie în Educație (MATE)* și fiind finanțat de *Uniunea Europeană,* în contextul *Planului Național de Redresare și Reziliență (PNRR).*

Obiectivul principal al proiectului este prevenirea riscului de abandon școlar prin integrarea într-un mediu favorabil învățării a elevilor care aparțin grupurilor vulnerabile. Aceștia vor participa până în anul 2025 la programe extrașcolare menite să le crească motivația pentru învățare, la ore de educație remedială dar și la sesiuni de consiliere psihologică individuală sau de grup.

Dintre activitățile pe care unitatea noastră de învățământ și le-a propus în cadrul acestui demers amintim:

* evenimente de tip ecologizare;
* vizite de documentare;
* excursii;
* activități sportive;
* festivaluri de muzică, interpretare teatrală și arte plastice;
* cluburi de lectură;
* educație parentală;
* consiliere psihologică;
* educație remedială etc.

Menționăm, de asemenea, că pe parcursul celor trei ani de implementare a proiectului PNRAS, școala noastră va beneficia de dotarea unei clase inteligente cu echipamente educaționale, programe informatice și platforme cu conținut educațional dar și de un spațiu destinat lecturii și activităților artistice, sala ce va fi prevăzută cu ecran touch interactiv, laptop, sistem audio, cărți noi și atractive iubite de generația actuală.

În cadrul proiectului profesorii școlii vor avea parte de activități de formare autorizată în vederea utilizării tablelor interactive în procesul de predare și învățare.

Valoarea totală a proiectului este: ***899.000 lei***

Data de începere proiect: *26.09.2022*

Data de finalizare proiect: *26.09.2025*

**Manager de Proiect** – ***Profesor Ghiur Ioana***